NaiveNeuron/SloPal huggingface dataset:
Bugár, Béla, podpredseda NR SR (2016-09-22):
Ďakujem. Dávam slovo teraz pánovi poslancovi Šucovi, určenému spravodajcovi, aby podal spravodajskú správu. Nech sa páči.
Šutaj Eštok, Matúš, poslanec NR SR (2020-07-24):
Ďakujem pekne za slovo. Pán podpredseda, ja ti ďakujem, že si opäť nastavil zrkadlo tejto schizofrenickej vládnej koalícii. Bolo to za pár týždňov už druhýkrát, čo sme museli nastaviť zrkadlo týmto ľuďom, ktorí ešte v minulom volebnom období tu hlásali novú politickú kultúru. Novú politickú kultúru nám tu dnes reprezentuje vláda, na čele ktorej stojí plagiátor, podvodník, klamár a zlodej. Je to tá nová politická kultúra, ktorá nám tu hlásala transparentnosť a tú transparentnosť dnes reprezentujú tak, že keď sa tohto plagiátora pýtajú novinári na to, aby zverejnil svoju diplomovú prácu, tak im hodinu a trištvrte infantilne odpovedá rozprávky starej matere. Toto je tá nová politická kultúra, ktorú tu dnes máme, a našou povinnosťou je dnes vám, vážená vláda aj vážení poslanci tejto schizofrenickej vládnej koalície, nastavovať zrkadlo. A chcem vás poprosiť, keď ste takí principiálni, tak dnes zahlasujte tak, ako keby ste zahlasovali, ak by sa jednalo o vyslovenie nedôvery bývalému predsedovi parlamentu pánovi Dankovi, pretože vtedy ste mali plné reči politickej kultúry, dnes si šľapete po jazyku a je to smiešne. Ďakujem pekne.
Vorobelová, Slavěna, poslankyňa NR SR (2022-11-08):
Hlasovali sme o jedinom pozmeňujúcom návrhu zo spoločnej správy. Teraz prejdeme k hlasovaniu o jedinom pozmeňujúcom návrhu podanom v rozprave. Pán predsedajúci, dajte, prosím, hlasovať o pozmeňujúcom návrhu pána poslanca Jozefa Hlinku.
Kollár, Boris, predseda NR SR (2021-11-12):
Páni kolegovia, prosím, keď neprestanete s týmto pokrikovaním, preruším schôdzu.
Bagačka, Michal, poslanec NR SR (2014-07-01):
Áno, 1 až 6 zo spoločnej správy.
Sulík, Richard, predseda NR SR (2011-06-02):
Dobre, poprosím o kľud v miestnosti. Poprosím toto hlasovanie zrušiť. Budeme teraz hlasovať o námietke pána poslanca Madeja, či sme za, alebo proti. Prosím, hlasujte teraz o námietke pána poslanca Madeja.
Jurinová, Erika, podpredsedníčka NR SR (2013-05-28):
Ďakujem pekne, pán predseda. Žiada si záverečné slovo aj pán spravodajca? Nie. Prerušujem teda rokovanie o tomto bode programu a vyhlasujem krátku prestávku do hlasovania. (Výkrik z pléna.) Do príchodu pána predsedu, ktorý bude viesť hlasovanie. (Krátka prestávka.) (Zaznievanie gongu.) (Po prestávke.)
Vašečka, Richard, poslanec NR SR (2012-09-14):
Ďakujem. Keď sme mali tento zákon na výbore pre obranu a bezpečnosť, kde sme ho tiež prejednávali, tak bol prítomný pán štátny tajomník a tie otázky, ktoré položil aj Martin Poliačik a hovoril teda o finančnej náročnosti, vtedy – nevedel mi to povedať úplne presne pán štátny tajomník – položil som otázku, keď som sa pýtal na finančnú náročnosť, on spomenul niečo takého, kde hovoril o tom, že najskôr bude štátny rozpočet týmto zaťažený v roku 2014 a že zhruba 15 % by bolo financované zo štátneho rozpočtu a 85 % z európskych fondov. Tiež by som sa teda chcel pridať ku kolegovi Poliačikovi a opýtať sa na doplňujúcu informáciu k tomuto, či to môžte potvrdiť, alebo vyvrátiť. Tiež som sa pýtal vtedy na spoluprácu s políciou, pretože tento zákon je pod gesciou ministerstva dopravy, a pán štátny tajomník hovoril o tom, že bude nejaká spolupráca s ministerstvom vnútra, a teda s políciou, tiež je asi dôležité možno váš postreh a názor, aby sa tieto veci dali využiť, ale nie zneužiť. Ďakujem.
Laššáková, Jana, podpredsedníčka NR SR (2015-04-16):
Je 19.00 hodín. Prerušujem rokovanie. Budeme pokračovať zajtra ráno o 9.00 hod. vystúpením pána poslanca Zsolta Simona. Prajem vám pekný večer. (Prerušenie rokovania o 19.02 hodine.)
M. Hort, podpredseda NR SR: (2009-03-10):
Vážené kolegyne, kolegovia, prerušujem rokovanie o tomto bode programu, budeme hlasovať po prerokovaní všetkých štyroch návrhov zákona, ktoré sú v skrátenom konaní. Teraz pristúpime k návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov , návrh vlády je pod tlačou 972. Pani ministerka, nech sa páči, odôvodnite aj tento návrh vlády.
P. Hrušovský, podpredseda NR SR: (2002-07-03):
Otváram rozpravu. Pýtam sa pánov poslancov, či sa niekto hlási do rozpravy ústne, keďže som nedostal žiadne písomné prihlášky. Nie je to tak. Preto vyhlasujem rozpravu za skončenú. Prerušujem rokovanie o tomto bode programu. Pristúpime k rokovaniu o ďalšom bode, ktorým je návrh poslanca Národnej rady Slovenskej republiky Petra Osuského na vydanie zákona, ktorým sa mení a dopĺňa zákon č. 435/2000 Z. z. o námornej plavbe , ktorý prerokúvame ako tlač 1317. Prosím pána poslanca Osuského, aby ako navrhovateľ uviedol a odôvodnil svoj návrh v Národnej rade.
B. Bugár, poslanec: (2002-10-15):
I. Presperín, doterajší podpredseda NR SR: Pavol Hrušovský.
Zmajkovičová, Renáta, podpredsedníčka NR SR (2012-07-26):
Ďakujem, vyhlasujem, kolegyne, kolegovia, prestávku do 11.03 hodiny. Budeme pokračovať hlasovaním. (Prestávka.) (Po prestávke.)
Gál, Gábor, poslanec NR SR (2014-03-26):
Ďakujem za slovo, pán podpredseda. Tiež ma zaujala tá vec ohľadom dane z pridanej hodnoty. Ale to by sa mohlo riešiť aj zákonom. My nemusíme hľadieť len na to, že ako rozhodol Najvyšší súd, ale môžeme to upraviť, čiže môžeme, to sa môže zákonom upraviť. Určite ministerstvo financií bude mať nejaké protiargumenty, lebo to je vlastne príjem štátneho rozpočtu. Ale dá sa to riešiť. Ale ešte na celú vec mám taký názor, že my sa tu môžeme aj pretrhnúť, my tu môžeme mať 500-stranové zákony, nielen na, na tieto nebankovky, ale na, povedzme na, na obchodné siete, ktoré, keď my tu prijmeme nejaký zákon, vždy nájdu cestu, ako ten zákon obísť. Problém je v tom, že týmto zmluvám naše súdy dávajú súdnu ochranu. A to je najväčší problém. Lebo vždy si, vždy si nájdu nejakú cestičku, vždy nájdu advokáta, právnika, ktorý, ktorý vie, ako zmluvu šikovne, vytrhnúť tie, tie, tie zuby toho zákona. Ale kebyže tieto zmluvy by nemali pred súdom ochranu, tak vec by sme vedeli riešiť. A často je v tých krajinách, západných krajinách, tak, že síce v zmluve niečo ten silnejší, niečo dá na úkor toho slabšieho, ale to nevymôže, lebo keď sa obráti na súd, tak súd mu tie peniaze alebo ten príjem neprizná. A toto by mohlo byť riešenie aj na Slovensku.
Blanár, Juraj, podpredseda NR SR (2021-09-17):
Pán poslanec Gyimesi, môžete reagovať na faktické poznámky.
Ďuriš Nicholsonová, Lucia, podpredsedníčka NR SR (2017-02-09):
Pani poslankyňa Jurinová, nech sa páči.
Šimečka, Michal, podpredseda NR SR (2024-01-12):
Ďakujem pekne. Pani poslankyňa Hanuliaková.
Blanár, Juraj, podpredseda NR SR (2022-04-28):
Pán poslanec Kočiš s faktickou poznámkou.
Fecko, Martin, poslanec NR SR (2017-06-14):
Ďakujem pekne, kolegovia, že ste reagovali. No, ja to budem brať tak srdcovo, že hovorím, tam to cítim tú krivdu toho socializmu, či sa niekomu páči, alebo nepáči, lebo aj tam malo byť referendum a nebolo, viete ako a pripojili ich, či sa im páči alebo nepáči. A ja žijem v takejto časti mestskej, kde je o to väčší problém. Hovorím otvorene. A ako som spomínal vlastne iba poburujete občanov týmto zákonom, lebo môže byť, ja by som nebol rád, aby tu ľudia išli do ulíc. Z tohto dôvodu, že prakticky nejaká časť nemôže si povedať svoje ja v demokracii. Áno, zabezpečme im podmienky. Ja som povedal, nie som za to, aby sme sa tu drobili, ale pokiaľ máme de iure takéto podmienky a oni ich splnia, tak musí to byť aj de facto možné. A potom nehovorme o tom, lebo potom povedzme, že sa nemôžme deliť vôbec a referendum musí byť o všetkom, o veľkom celku a ten veľký celok bude hovoriť aj o rozdelení sa možnože nejakých iných častí v rámci celého Slovenska, potom debatujme, lebo ináč to bude taká globalizácia, že nakoniec tu vznikne jeden štát. Jeden štát, ktorý bude riadiť všetko. Vo finančných skupinách sa to už deje. 200 alebo 320 rodín vlastní 90 % majetku sveta. A takto si to nepredstavujem, aby to bolo aj pri nejakých tých mestských a samosprávnych krajoch alebo nejakých útvaroch. A budem stále hovoriť, že tá menšina má právo si povedať, a to právo musí byť vyslyšané tou väčšinou v nejakej tej forme, že môže si určiť právo na sebaurčenie. To je právo na sebaurčenie, rozhodovať o svojich peniazoch, o svojich ľuďoch, o svojich príjmoch s tým, keď ten väčší celok to nezvláda. A pokiaľ sú tam už markantné príklady, tak myslím si, že aj naša legislatíva by mala umožniť odtrhnúť sa takejto mestskej časti, ktorá funguje. Ďakujem pekne.
K. Sárközy, poslankyňa: (2009-03-10):
Takže keď sa zaoberáme – a ja som rada, že sa zaoberáme – odmenami manažérov v dôchodcovských správcovských spoločnostiach, ale potom sa zaoberajme aj so státisícovými odmenami ľudí, ktorí sú blízko strany SMER, a potom sa zaoberajme aj státisícovými odmenami pre riaditeľa Sociálnej poisťovne a pre vysokých funkcionárov Sociálnej poisťovne, ktoré dostali na konci minulého roka. Ďakujem pekne.
A. Belousovová, podpredsedníčka NR SR: (2010-03-02):
V publikovanom rozhovore odzneli aj ďalšie veľmi hanlivé a urážajúce výroky na stranu Slovenska a Slovákov napríklad o tom, že je čas, aby sme sa mali učiť po maďarsky a že Slováci nikdy neboli ani nie sú štátotvorným národom. Opakujem, že ide o výroky europoslanca a predsedu strany, ktorá zaznamenáva v prieskumoch 20 % preferencií a úzko spolupracuje so stranou Fidesz... (Prerušenie vystúpenia časomerom.)
Danko, Andrej, predseda NR SR (2018-10-22):
Ďakujem. Dávam slovo spravodajkyni, ktorú určil navrhnutý gestorský výbor pre verejnú správu a regionálny rozvoj, pani Macháčkovej. (Reakcia z pléna.) Skúste to nahlasovať. Sú poslanci, ktorí to nahlasujú, dobre? Pán poslanec Žarnay. (Reakcia z pléna: „Bolo to oznámené.“. ) Hej? Nemám tu poznačené, nevadí. Nech sa páči.
J. Slabý, poslanec: (2007-11-29):
Ďakujem.
Dostál, Ondrej, poslanec NR SR (2024-09-26):
Ďakujem všetkým kolegom a kolegyniam za reakcie, ale keďže poslanecký klub SaS nemá toľko voľného času a skrátili ste rozpravu, tak sa obmedzím iba na suché konštatovanie, že naozaj máte ten manuál veľmi dobre pripravený.
Klus, Martin, poslanec NR SR (2016-04-26):
Ja chcem poďakovať Jurajovi za tento odvážny príspevok v rámci komentovania programového vyhlásenia vlády. Dnes sa nenosí v našej spoločnosti byť takto otvorený voči tým, ktorí to naozaj potrebujú. A len by som chcel upozorniť na to, že keď Juraj hovoril o tom, že tu máme príliš socialistický program alebo príliš sociálnodemokraticky orientovaný program, nazvime to akokoľvek vzato, v zmysle programu kontinuity, tak práve sociálnodemokratická alebo socialistické strany sú všade inde v okolí, najmä v Európskej únii, garantami ochrany osobných slobôd. Takže tu dochádza naozaj k pomerne zásadnému rozporu medzi tým, akú máme realitu na Slovensku a aká je v Európskej únii. Takže na toto som mal potrebu ešte upozorniť. Ďakujem pekne.
Šimečka, Michal, podpredseda NR SR (2024-01-11):
Ďakujem veľmi pekne. Ďalšia otázka je od pána poslanca Hazuchu na ministra zahraničných vecí. Tá otázka už bola položená, nie je doplňujúca otázka. A teraz nastáva zvláštna situácia, lebo ďalšia otázka 29 je od pani poslankyne Plavákovej, ktorá tu je, na pána ministra vnútra, ktorý tu nie je a nie je nikým zastúpený. Takže by som bol rád možno asi poslancov koalície, ak by ste mohli. (Reakcia z pléna.) V poriadku, nemám to v zozname alebo ktorý prečítal predseda vlády, ale ak je to tak, tak, pán minister, odpovedzte na otázku od pani poslankyne Plavákovej. Je to vnútro. No, bolo nahlásené, že tu pán minister Šutaj Eštok je, lebo nie je ani neprítomný a ani ho nikto nezastupuje. Áno, môžem vás poprosiť zastaviť čas. Tak dobre. Tak teda tá otázka na pána ministra vnútra, na ktorú bude odpovedať pán minister zahraničia. Tá otázka znie: „Pán minister, v posledných týždňoch opätovne rezonujú prípady vraždy žien rukami ich partnerov. Ročne zomrie na Slovensku rukami manžela alebo partnera v priemere osem žien. Aké kroky plánujete podniknúť, aby ste ďalším úmrtiam zamedzili?“ Prosím, pán minister.
Danko, Andrej, predseda NR SR (2017-02-01):
Prosím, prezentujme sa a hlasujme. (Hlasovanie.) Prítomných 141 poslancov, za 99, proti, žiaden, zdržalo sa 41, nehlasoval 1. Konštatujem, že sme uvedený návrh schválili.
Šefčík, Marek, poslanec NR SR (2021-05-12):
Ďakujem za slovo. Tak, páni poslanci, ešte na úvod. Pani tajomníčka výboru sa ospravedlnila za preklep a pri tejto príležitosti mi dovoľte poďakovať všetkým legislatívcom, celej administratíve, právnikom na čele s pánom Petrom Vodráškom, ktorí odvádzajú v Národnej rade Slovenskej republiky vynikajúcu prácu bez ohľadu na to, aká vláda je práve pri moci. (Potlesk.) Ďakujeme vám za to všetkým. Ďakujem všetkým poslancom, ktorí sa ku mne pridali, a teraz, teraz hlasovanie. Prosím, pán... (Ruch v sále. Prerušenie vystúpenia predsedajúcim.)
Droba, Juraj, poslanec NR SR (2016-05-19):
Ja chcem iba poďakovať aj pánovi kolegovi Uhríkovi, aj pánovi kolegovi Matovičovi, aj pánovi kolegovi Jurzycovi za vecné poznámky a zostávam s nádejou, že raz sa nám podarí tie gastrolístky naozaj zrušiť.
Grendel, Gábor, podpredseda NR SR (2023-01-26):
S reakciou na faktické poznámky pán poslanec Takáč.
Šeliga, Juraj, podpredseda NR SR (2020-09-16):
Prezentujme sa, prosím, a hlasujme. (Hlasovanie.) Prítomných 129 poslancov, za 125 poslancov, proti nikto, zdržali sa 4 poslanci, hlasovali všetci prítomní. Konštatujem, že sme schválili uznesenie k správe o hodnotení plnenia pravidiel rozpočtovej zodpovednosti za rok 2019. Ďalej budeme pokračovať hlasovaním v prvom čítaní o vládnom návrhu zákona o dohľade nad uplatňovaním náležitej starostlivosti v dodávateľskom reťazci dovozcov dovážajúcich cín, tantal a volfrám. Je to tlač číslo 200, bod č. 17 schváleného programu. Poprosím pána poslanca Kazdu z výboru pre hospodárske záležitosti, aby uviedol toto hlasovanie. (Hlasovanie o vládnom návrhu zákona o dohľade nad uplatňovaním náležitej starostlivosti v dodávateľskom reťazci dovozcov dovážajúcich cín, tantal a volfrám, ich rudy a zlato s pôvodom v oblastiach zasiahnutých konfliktom a vo vysokorizikových oblastiach , tlač 200.)
P. Paška, predseda NR SR: (2009-02-17):
(Hlasovanie.) 137 prítomných, 108 za, 28 sa zdržalo, 1 nehlasoval. Body sme schválili.
Petrák, Ľubomír, poslanec NR SR (2014-06-25):
Môže byť.
P. Miššík, poslanec: (2005-10-27):
Keďže som tam sedel, tak viem, že tá rozprava bola dlhá, a ak ste mali nejaké pochybnosti, o ktorých ste dnes hovorili, ste sa mohli tejto rozpravy zúčastniť. Ja som hlasoval za to, že títo dvaja kandidáti, ktorí boli prví uvedení, nespĺňajú zákonné podmienky na to, aby sme mohli o nich hlasovať. Za týmto si stojíme. A akékoľvek iné veci, iné domnienky odmietam a dávam to do pozornosti aj médiám, pretože médiá vždy sú a zaujímajú sa o takéto veci. Prosím vás, zaujímajte sa aj o to, aké podmienky musí spĺňať kandidát na ústavného sudcu. Ďakujem pekne.
P. Hrušovský, predseda NR SR: (2004-05-14):
Ešte s faktickou poznámkou na vystúpenie pána ministra pán poslanec Číž, nech sa páči.
Plaváková, Lucia, poslankyňa NR SR (2024-06-27):
Ďakujem vám veľmi pekne. Vážené kolegyne, milí kolegovia, spoločne s kolegyňami Simonou Petrík, Beátou Jurík a Zuzanou Števulovou sme predložili novelu zákona o mene a priezvisku, ktorej cieľom je odstrániť niektoré praktické problémy, s ktorými sa ľudia stretávajú, keď si chcú zmeniť priezvisko v súlade s ich rozhodnutím a želaním, a s ktorými sa na nás aj pravidelne obracajú, aj v tejto chvíli, posledné dni, keď sme komunikovali tento návrh zákona, tak sa ďalší a ďalší ľudia na nás obrátili s tým, že podporujú túto zmenu. Viac o jednotlivých zmenách uvediem v rozprave, do ktorej sa hlásim ako prvá. Ďakujem veľmi pekne.
Dostál, Ondrej, poslanec NR SR (2018-02-01):
Ja ďakujem pánu poslancovi Baránikovi za tú reakciu a ďakujem aj za to, že túto tému otvoril na pôde ústavnoprávneho výboru v súvislosti s tým, čo si je človek schopný zistiť o niekom inom, keď dostane na stôl materiál, kde sa nachádza meno, kde nie je žiadny podrobnejší životopis, kde sa nachádza meno, o ktorom nikto nikdy predtým nepočul. Čiže považujem za dôležité, že to pán poslanec Baránik otvoril na zasadnutí ústavnoprávneho výboru, hoci ústavnoprávny výbor teda čisto teoreticky mal posudzovať iba nejaké formálne kritériá. Ale kde potom máme diskutovať o tom, či navrhnutý kandidát je naozaj vhodný na tú funkciu, či spĺňa nielen formálne, ale aj odborné a morálne kritériá, keď tie pochybnosti vlastne ani nemali kedy vyplávať na povrch? Tak je o tom debata až teraz, ja keď som diskutoval ako písomne prihlásený. Ešte som sa teda nádejal, že tu bude niekto zo SMER-u, či už pán poslanec Madej, alebo niekto iný, kto na to zareaguje, prihlási sa do ústnej rozpravy a vyvráti tie moje pochybnosti, respektíve povie, že všetko je inak a že sa mýlim. Takže asi sa tejto odpovede nedostaneme. No a ja si uvedomujem, že zrejme aj MOST – HÍD má nejaké mantinely, že koľkokrát môže zablokovať kandidáta SMER-u na člena Súdnej rady, aj keď som presvedčený, že súdnictvo je dôležitejšia vec ako nejaké mantinely, a teda keď už MOST – HÍD vyčerpal svoje žetóny, tak by napríklad Slovenská národná strana mohla urobiť dobrú službu slovenskej justícii tým, že by to tentoraz... (Prerušenie vystúpenia časomerom.)
Paška, Pavol, predseda NR SR (2014-03-28):
Pekné predpoludnie, vážené pani poslankyne, vážení páni poslanci, budeme hlasovať o prerokovaných bodoch, poprosím vás o zaujatie miest. (Zaznievanie gongu.) Dámy a páni, budeme hlasovať. Poprosím pána poslanca Fecka... (Ruch v sále.) Kolegyne, kolegovia, poprosím vás, ideme hlasovať o prerokovaných bodoch. Pán poslanec Fecko uvedie v prvom čítaní... (Ruch v sále.) Pani poslankyne, páni poslanci, venujte, prosím vás, pozornosť hlasovaniu. Pán spravodajca, poprosím vás o hlasovanie o návrhu pána predsedu výboru Hubu na vydanie zákona, ktorým sa mení zákon č. 543 o ochrane prírody a krajiny, je to tlač 882. (Hlasovanie o návrhu poslanca Národnej rady Slovenskej republiky Mikuláša Hubu na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov , tlač 882.)
Kollár, Boris, predseda NR SR (2023-03-16):
No a už teraz aj ja porušujem rokovací poriadok, lebo som umožnil diskusný klub. Takže už pánovi Cmorejovi slovo nedám, lebo určite to bude to isté. (Reakcia z pléna.) Nie, nebudeme tuná diskutovať. Máte procedurálny návrh? Písomne máte? Nie. Ďakujem pekne. Budeme pokračovať. Vážené pani poslankyne, páni poslanci, pokračujeme v prerušenom rokovaní. Pristúpime k hlasovaniu o návrhu uznesenia k zdôvodneniu výšky hrubého dlhu a návrhu opatrení na jeho zníženie, tlač 1427. Prosím predsedu výboru pre financie a rozpočet poslanca Mariána Viskupiča, aby hlasovanie uviedol. Nech sa páči, pán predseda, máte slovo. (Hlasovanie o návrhu uznesenia k zdôvodneniu výšky hrubého dlhu a návrhu opatrení na jeho zníženie , tlač 1427.)
Martvoň, Anton, poslanec NR SR (2012-06-26):
Ďakujem pekne. Pán poslanec Huba, dovoľte, nebudem súhlasiť ani s vami, ani s pani poslankyňou Nicholsonovou v tom, že príslušné ministerstvá, na ktoré sa presúvajú dané kompetencie v oblasti ľudských práv, že s tým nemajú žiadne skúsenosti. Dovolím si upozorniť na to, že ministerstvo zahraničných vecí má už dávno zriadený odbor ľudských práv. Ministerstvo práce, sociálnych vecí a rodiny má už dávno zriadený odbor rodovej rovnosti a rovnosti príležitostí, taktiež Ministerstvo vnútra Slovenskej republiky odjakživa malo kompetencie na úseku zhromažďovacieho a združovacieho práva na úseku migrácie. Práve s tou migráciou ako takou súvisí aj problematika čiastočne teda migrácie rómskej menšiny. Čiže vo vzťahu k týmto problematikám, ako aj k dotačným systémom, lebo nakoľko aj dotačné systémy v minulosti malo aj ministerstvo zahraničných vecí v oblasti niektorých úsekov, na úsekoch teda ľudských práv, potom to, samozrejme, obmedzovalo a vyradilo z daných grantových schém. Potom aj niektoré inštitúcie, ako bolo povedzme Slovenské národné stredisko pre ľudské práva, to, že sa to udialo v minulosti, my za to nemôžeme, ale dlhé, dlhé roky má MZV, ministerstvo práce, sociálnych vecí a rodiny, ale aj vnútra rôzne kompetencie a skúsenosti z rôznych úsekov ľudských práv alebo z rôznych generácií ľudských práv, ktoré sleduje a o ktoré sa stará, čiže z tohto pohľadu nesúhlasím s vami a som toho názoru, že príslušné ministerstvá im zverené kompetencie zvládnu, a s vyšším počtom úradníkov, ktorí môžu ešte poprípade nejakí odborníci sa presunúť alebo prísť, nebudú mať problém sa tomu venovať. Nehovoriac o tom, že tu máme stále ešte ombudsmanku, máme to Slovenské národné stredisko pre ľudské práva a veľké spektrum mimovládnych organizácií, ktoré práve berie dotácie na tie ľudské práva, no tak nech sa teda aj tie „ľudské práva“ taktiež snažia o čosi viac starať. Ďakujem pekne.
Figeľ, Ján, podpredseda NR SR (2014-06-27):
Tak nech sa tak stane. Otváram všeobecnú rozpravu. Nedostal som žiadnu prihlášku písomnú. Pýtam sa, či sa niekto hlási ústne. Nie je tomu tak. Uzatváram všeobecnú rozpravu, teda vyhlasujem všeobecnú rozpravu za skončenú. Pán navrhovateľ, treba sa vyjadriť? Nie. Spravodajkyňa? Tiež nie. Prerušujem rokovanie o tomto bode programu. Budeme pokračovať prvým čítaním o návrhu poslanca Národnej rady Slovenskej republiky Ivana Štefanca na vydanie zákona, ktorým sa mení zákon Národnej rady slovenskej republiky č. 145/1995 Z. z. o správnych poplatkoch v znení neskorších predpisov . Je to návrh pod tlačou 992. A návrh na jeho pridelenie vo výboroch má rozhodnutie č. 1000. Dávam teraz slovo pánovi poslancovi Štefancovi, nech sa páči.
P. Hrušovský, predseda NR SR: (2004-12-02):
M. Majdová, poslankyňa: No chcem len teda zopakovať to, čo povedal pán poslanec Mikloško, chcela som hlasovať za, ale akosi v tom zmätku som to nestihla, takže...
Karahuta, Jaroslav, poslanec NR SR (2023-06-15):
Ďakujem pekne za slovo, pán predsedajúci. Vážené pani poslankyne, páni poslanci, vážení členovia vlády, predseda vlády rozhodnutím č. 1830 z 30. júna 2023 pridelil návrh na skrátené legislatívne konanie o vládnom návrhu zákona, ktorým sa mení a dopĺňa zákon č. 543/2002 o ochrane prírody a krajiny v znení neskorších predpisov a ktorým sa mení a dopĺňa zákon č. 326/2005 o lesoch v znení neskorších predpisov (tlač 1751), na prerokovanie výboru pre pôdohospodárstvo a životné prostredie v termíne do začiatku rokovania schôdze Národnej rady o tomto návrhu. Výbor pre pôdohospodárstvo a životné prostredie predložený návrh vlády prerokoval na svojej 122. schôdzi, avšak neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov podľa § 52 ods. 4 zákona o rokovacom poriadku Národnej rady Slovenskej republiky. Pán predsedajúci, skončil som, otvorte, prosím, rozpravu, do ktorej sa hlásim ako prvý.
Lipšic, Daniel, poslanec NR SR (2014-11-10):
Pán Číž, keď sme pred dvomi rokmi prerokovávali novelu zákona k PPC, kde ste chceli prihrať Pente 30 mil. ročne, tak tiež dali vyhlásenie, že sa od toho dištancujú. Také sú dôveryhodné vyhlásenia Penty a gratulujem vám, že vy a vaši poslanci ich tu čítate. Ja by som sa na vašom mieste skôr hanbil. Druhá poznámka. Už som vysvetľoval okolnosti okolo Gábora Grendela a mám jedno vážne podozrenie, keď to všetci teraz čítate. Mňa v piatok večer informovali, že ľudia okolo Roberta Fica a Pavla Pašku obvolávajú médiá, aby ako pomstu, že som vyniesol na svetlo nepriznanie majetkov pána Pašku, hrali akúsi kauzu pána Grendela pred komunálnymi voľbami. Nechcelo sa mi tomu veriť, ale teraz to asi pravda je, keď to všetci rozprávate tu od mikrofónu. Je mi z toho naozaj dosť zle. Snažili ste sa zneužiť políciu aj pred prezidentskými voľbami, informoval som o tom osobne. Robíte to znovu, je mi z toho zle. Je mi z toho zle, pán Číž. A to, že ľudia okolo pána Fica a Pašku takýmto spôsobom tlačia na médiá, to je teda tiež vizitka toho, ako sa bojíte, keď vám dochádzajú argumenty a keď sú na stole dôkazy. Lebo ja som dal na stôl dôkazy, že pán Paška nepriznal svoje príjmy, nie domnienky. Dôkazy! Písomné dôkazy. Čo povedal pán Paška? Že zatiaľ mu to nikto nevytkol na výbore. Nič iné nepovedal. K tomu ste boli ticho. A keď hovoríte ešte o daňovom prerozdeľovaní, ja som tu dával párkrát návrh, aby bolo podrobené monopolnej dani elektronické mýto. Lebo to je monopol! Ale ten monopol prevádzkujú vaši oligarchovia. A vy ste ako hlasovali? V prospech prerozdeľovania ako sociálny demokrat alebo v prospech vašich oligarchov? V prospech vašich oligarchov. Pán Číž, na vašom mieste by som naozaj tíško sedel a šúchal nohami a pozrel si vaše hlasovania.
P. Hrušovský, predseda NR SR: (2004-12-10):
(Hlasovanie.) 141 prítomných, 101 za, 34 proti, 6 sa zdržalo. Bod 12 zo spoločnej správy sme schválili. Teraz budeme hlasovať o bode 21.
Glváč, Martin, podpredseda NR SR (2017-12-07):
Ďakujem. Pán poslanec, nech sa páči, doplňujúca otázka.
Bugár, Béla, podpredseda NR SR (2018-05-09):
Nech sa páči, pani poslankyňa Gaborčáková, môžte reagovať.
Poliačik, Martin, poslanec NR SR (2010-12-14):
Ďakujem, pán predsedajúci. V rozprave k tomuto zákonu vystúpili traja poslanci, z nich dvaja podali pozmeňujúce a doplňujúce návrhy. Ako spoločný spravodajca podávam návrh na skrátenie lehoty na pristúpenie k hlasovaniu o pozmeňujúcich a doplňujúcich návrhoch, ktoré odzneli dnes v rozprave. Pán predseda, prosím, dajte hlasovať o skrátení tejto lehoty.
Pellegrini, Peter, podpredseda NR SR (2020-07-08):
S reakciou na faktické pán poslanec Kamenický.
Grečková, Lea, poslankyňa NR SR (2015-09-22):
Vážený pán predseda, v rozprave vystúpili páni poslanci Mezenská a Viskupič. Boli podané tri pozmeňujúce a doplňujúce návrhy. Najskôr je potrebné, aby poslanci podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli v rámci dnešnej rozpravy.
Halúz, Milan, poslanec NR SR (2014-10-15):
Ďakujem. Vážená pani predsedajúca, vážený pán minister, kolegyne, kolegovia, dovoľte mi ako určenému spravodajcovi predniesť informáciu o prerokovaní vládneho návrhu zákona, ktorým sa mení a dopĺňa zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov, tlač 1120, vo výboroch Národnej rady Slovenskej republiky v druhom čítaní. Výbor Národnej rady Slovenskej republiky pre sociálne veci bol určený ako gestorský výbor k vládnemu návrhu zákona, ktorým sa mení a dopĺňa zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov, tlač 1120. V zmysle § 80 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam informáciu o výsledku prerokovania vyššie uvedeného zákona a návrhy na ďalší postup. Národná rada Slovenskej republiky uznesením č. 1294 z 10. septembra 2014 pridelila predmetný návrh zákona na prerokovanie týmto výborom Národnej rady: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Návrh zákona odporučili schváliť: Ústavnoprávny výbor Národnej rady Slovenskej republiky uznesením č. 485 zo 7. októbra 2014, Výbor Národnej rady Slovenskej republiky pre financie a rozpočet uznesením č. 340 zo 7. októbra 2014, Výbor Národnej rady Slovenskej republiky pre sociálne veci uznesením č. 131 z 9. októbra 2014. Výbory Národnej rady Slovenskej republiky, ktoré návrh zákona prerokovali, prijali pozmeňujúce a doplňujúce návrhy, ktoré sú súčasťou tejto informácie uvedené v časti IV. Gestorský výbor prerokoval návrh spoločnej správy k vládnemu návrhu zákona, ktorým sa mení a dopĺňa zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov. Výbor neprijal platné uznesenie v zmysle § 52 ods. 4 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Výboru ma uznesením č. 135 z 9. októbra poveril v súlade s § 80 zákona č. 350/1996 Z. z. o rokovacom poriadku v znení neskorších predpisov za spoločného spravodajcu. Ďakujem, skončil som. Otvorte, prosím, rozpravu.
Kaník, Ľudovít, poslanec NR SR (2012-06-29):
Ja ďakujem za podporné hlasy. A veľmi telegraficky. Pán poslanec Brixi, my všetci chceme pomôcť tým, ktorí to potrebujú, ale naozaj si myslíte, že tí, ktorí dnes tie sociálne dávky poberajú, všetci ich potrebujú? A že všetkým pomáhajú? Alebo je to tak, že mnohých, naopak, ako to ja hovorím, zotročujú závislosťou na štátnych sociálnych dávkach, uvrhávajú ich do de facto nevoľníctva. A tá strata pracovných návykov, ktoré tu boli spomínané, čo pani poslankyňa Hufková spomínala, no kto za to môže? Že sa dá prežiť, aj keď človek nemusí pracovať, a potom, potom výsledkom je absolútna strata záujmu o prácu a strata pracovných návykov. Ešte k pani poslankyni Hufkovej. Tá prvá časť vašej faktickej poznámky, ja tomu rozumiem, keď to zaznie na mítingu, pretože tomu ľudia vždy zatlieskajú. Ale teraz ste poslankyňa vládnej strany a treba sa zamyslieť, čo urobíte konkrétne, aby tá práca tam bola. No ja som veľmi zvedavý, pretože práca nevzniká dekrétom ani rozhodnutím ministra, ale zlepšovaním podnikateľského prostredia, znižovaním daní a tak ďalej atď. Nezdá sa mi, že touto cestou sa SMER vydal. A k pani poslankyni Tomanovej len taká faktografická poznámka. No vôbec pri tom príspevku nebolo treba zlepšovať si neustále známky. To je prospechové štipendium, kto mal jednotky, tak stále dostával maximum, nemusel si nič zlepšovať. Takže trošku sa čudujem, že ste nevnikli do podstaty toho príspevku, tak ako bol nastavený a ako fungoval. Ďakujem za pozornosť.
Hrnčiar, Andrej, podpredseda NR SR (2016-04-20):
Pán poslanec Grendel.
Šefčík, Marek, poslanec NR SR (2023-06-23):
Vážené pani poslankyne, páni poslanci, otváram ôsmy rokovací deň 94. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci: Antal, Hattas, Klus, Kmec, Lukáč, Nagy, Pleštinská, Saková, Urban. Budeme pokračovať vo vašom obľúbenom bode a to je druhé čítanie návrhu poslankyne Bittó Cigánikovej na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach. Pani navrhovateľka je na mieste. Pán spravodajca je tu. A pokračuje vo svojom vystúpení do rozpravy písomne prihlásený poslanec Marek Šefčík a pripraví sa poslankyňa Monika Kavecká. Nech sa páči, pán poslanec. (Pokračovanie rokovania o návrhu poslankyne Národnej rady Slovenskej republiky Jany Bittó Cigánikovej na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 1649.)
Madej, Róbert, poslanec NR SR (2015-11-12):
Ďakujem pekne. Neviem, či pán poslanec Poliačik nechcel ešte mať. (Reakcia z pléna.) Aha, tak to až potom. Ďakujem veľmi pekne všetkým vystupujúcim. Ďakujem. V zásade, pokiaľ ide o tú vecnú stránku, tak myslím si, že sa asi všetci zhodneme, že ide o protispoločenský problém, s ktorým máme a musíme bojovať, lebo sme tu na to, aby sme zastupovali ľudí. Pokiaľ zlyhá systém u jedného človeka, to ešte sa dá rozmýšľať, že áno, na to sú prostriedky nápravy. Ale keď zlyháva systém u desiatich, u sto, u tisícoch ľudí, tak to je už chyba, ktorú si musíte tu všimnúť. Každé jedno zlyhanie je hodné toho, aby sme si ho všimli. Ale pokiaľ systém zlyháva v tisícoch, tak je už chyba aj v nás samotných. Pán poslanec Lipšic, ja viem, že ste tak trochu citlivý na Trestný zákon, veď predsa k nemu máte veľmi blízko, ste naňho citlivý, ale ja pevne verím, že tá diskusia bude trošku dlhšia, ako by ste sa báli, a toho sa nemusíte báť. Bude vystupovať pani poslankyňa Šípošová a ďalší, prečítate si to, som vám k dispozícii, vysvetlím vám to a nakoniec aj vy uznáte, že to je problém, na ktorý ste aj vy pri koncipovaní Trestného zákona zabudli. A to je vec, s ktorou my už tri a pol roka pracujeme. Pretiekol pohár trpezlivosti. Z civilných prostriedkov riešenia ideme do prostriedkov trestného práva. Takže nebojte sa, teším sa na diskusiu aj odbornú s vami. Dámy a páni, a pokiaľ tu bol spomenutý ústavnoprávny výbor, ja by som chcel ešte pripomenúť cteným kolegom, že my na ústavnoprávnom výbore sme urobili z hľadiska úžery za tieto dva mesiace tiež obrovské množstvo práce. Spomínal som podanie, ktoré urobil pán minister. Prišiel výsledok, verím, že súdy v konaniach budú... (Prerušenie vystúpenia časomerom.)
Hraško, Igor, poslanec NR SR (2014-05-13):
Ďakujem pekne, pán predsedajúci, v prvom rade treba počúvať s porozumením. Ja som nepovedal, že ste klamali, ale že ste nemali pravdu alebo nehovorili ste pravdu. Za ďalšie, máte taký istý mandát ako ja alebo ďalších x kolegov tuná. Takže môžete dať kľudne taký pozmeňovák voči mimozemšťanom a jašterom, to vám nikto nebráni, takže nech sa páči, máte tu pole otvorené, nemusíme všetko predkladať my. Veď sa kľudne zviditeľnite aj vy s takýmto pozmeňovákom, takže máte tuná pole pôsobnosti neorané, otvorené, nech sa páči, však to súvisí aj s poľnohospodárstvom. No a to, či ten devízový zákon naozaj s tými obmedzeniami tak platí alebo nie, tak skúste si to naštudovať, alebo sa poradiť s nejakým právnikom a potom kľudne hovorte. Ďakujem.
Hrušovský, Pavol, podpredseda NR SR (2011-06-17):
Nech sa páči, pán poslanec Matovič. (Reakcie z pléna.) Kľud, páni poslanci.
Kazda, Radovan, poslanec NR SR (2021-04-30):
Pán minister, my sa stretávame na hospodárskom výbore pomerne často, lebo ministerstvo hospodárstva je v podstate hlavným, väčšinou jedným z tých hlavných bodov našich zasadnutí, a to je, keby som tak zhrnul ten rok, tak taký mám jeden poznatok, že my ako koalícia robíme v podstate na tom výbore ešte aj tú, zastupujeme tú opozíciu v tom, že v podstate robíme aj nejakú takú kontrolnú, dozornú činnosť. Čiže vždy keď ide o nejakú medializovanú kauzu, tak to nejakým spôsobom tam hneď preberáme, zavoláme si či už z ministerstva dopravy, hospodárstva alebo z ďalších ministerstiev a tak to tam proste preberáme. To je taký môj prvý poznatok z toho prvého roku. Ten druhý poznatok, ale neviem, možno budem hovoriť nielen za seba, teda z činnosti ministerstva hospodárstva v tomto prípade, ale teda aj z tých ďalších rezortov, ktorým sa venujeme, je, že oni dokazujú, že táto vláda dokáže vládnuť bez kradnutia, to je taký druhý poznatok, ale to v podstate platí, myslím, doteraz pre celú vládu. A ten tretí poznatok s tým, s pôsobením ministerstva hospodárstva, aj keď viem, že možno to bude znieť nejak, že neobjektívne, lebo som tiež členom poslaneckého klubu SaS, tak ten je, že oni naozaj títo, títo predchádzajúci tí smeráci, ktorí to viedli niekoľko dlho-dlho rokov a ktorí si stále hovorili, že akí sú úžasní, že dobre, že ono možno niekedy tam niekto kradne, ale tak toho treba odsúdiť, ale že my sme odborníci, my to vieme robiť, tak to je akože, tu sa ukazuje, že oni boli normálne že babráci, fušeri a že absolútni diletanti. Tak ja, ja budem veľmi rád, keď najbližšie štyri roky, a dúfam, že aj osem, bude mať aj teda opozícia čas pripraviť si nejakých, vychovať si nejakých nových odborníkov, ktorí nielenže nebudú kradnúť, ale nebudú diletanti.
Simon, Zsolt, poslanec NR SR (2014-12-11):
Ďakujem pekne. Vážená pani predsedajúca, vážený pán navrhovateľ, kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia poslaneckého návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti a výbor pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pani predsedajúca, otvorte, prosím, rozpravu.
P. Hrušovský, podpredseda NR SR: (2001-10-18):
(Hlasovanie.) Prítomných je 96 poslancov, za 94, zdržal sa 1,  nehlasoval 1. Konštatujem, že návrh sme schválili. Ďalšie návrhy. V. Maňka, poslanec: Pretože sme schválili pozmeňujúce návrhy, je potrebné, aby sme hlasovali o tom, že tento návrh zákona postu-pujeme do tretieho čítania.
Laššáková, Jana, podpredsedníčka NR SR (2015-04-15):
Pán poslanec, nemôžete reagovať, reagujte na predrečníka!
B. Bugár, podpredseda NR SR: (2002-11-07):
Teraz dávam slovo spravodajcovi, ktorého určil navrhnutý gestorský, ústavnoprávny výbor, poslancovi Miroslavovi Abelovskému. Pán poslanec, nech sa páči, môžete informovať Národnú radu o výsledku prerokovania tohto návrhu vo výbore. M. Abelovský, poslanec: Vážený pán predsedajúci, vážené kolegyne, kolegovia, Ústavnoprávny výbor Národnej rady Slovenskej republiky svojím uznesením z 5. novembra 2002 ma určil za spravodajcu k vládnemu návrhu zákona o platových pomeroch sudcov v roku 2003 a o dočasnom obmedzení účinnosti niektorých ustanovení zákona č. 385/2000 Z. z. o sudcoch a prísediacich a o zmene a doplnení niektorých zákonov v znení zákona č. 185/2002 Z. z. (tlač 44). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti, ktoré sú uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada Slovenskej republiky sa uzniesla, že podľa § 73 ods. 3 písm. c) rokovacieho poriadku odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 18 z 31. októbra 2002 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: ústavnoprávny výbor a Výbor Národnej rady Slovenskej republiky pre financie, rozpočet a menu. Za gestorský výbor navrhujem Ústavnoprávny výbor Národnej rady Slovenskej republiky a odporúčam, aby výbory predmetný vládny návrh zákona prerokovali v lehote do 8. novembra 2002 a gestorský do 11. novembra 2002. Prosím pána predsedajúceho, aby otvoril rozpravu.
Žiga, Peter, podpredseda NR SR (2024-02-07):
Na vaše vystúpenie neevidujem žiadnu faktickú poznámku, preto ďalšou vystupujúcou v rozprave bude pani poslankyňa Petrík, nech sa páči.
Laurenčík, Milan, podpredseda NR SR (2021-11-26):
Ďakujem, prosím, zaujmite miesto pre navrhovateľov. Ja teraz dám slovo spravodajcovi, ktorého určil navrhnutý gestorský ústavnoprávny výbor, pánovi poslancovi Alojzovi Baránikovi, nech sa páči.
Čaplovič, Dušan, poslanec NR SR (2018-06-19):
... ako spravodajca o spoločnej rozprave k tomuto návrhu zákona. V spoločnej rozprave vystúpili piati poslanci. Teraz by sme mali pristúpiť k hlasovaniu o návrhoch uvedených v spoločnej správe. Gestorský výbor odporúčal o návrhoch uvedených vo IV. časti spoločnej správy bodoch 1 až 63 hlasovať spoločne s odporúčaním ich schváliť.
Pellegrini, Peter, podpredseda NR SR (2020-05-15):
Ďakujem pekne, pán poslanec. Pán spravodajca zaeviduje váš návrh, o ktorom budeme hlasovať. Na vaše vystúpenie piati páni poslanci s faktickými. Poprosím, skúste sa na faktickými počas vystúpenia rečníka hlásiť, nie až na záver, pani Horváthová, ale nechám vás ešte dneska, dobre? Nech sa páči, ale keď chcete reagovať na toho, kto reční, musíte sa prihlásiť počas toho, ako on hovorí. Šiesti páni poslanci. Pán poslanec Suja ako prvý, nech sa páči.
Laššáková, Jana, podpredsedníčka NR SR (2013-11-27):
S reakciou pán poslanec Hlina. Nech sa páči.
T. Cabaj, podpredseda NR SR: (2009-12-02):
V rozprave ďalej vystúpi pán poslanec Gábor Gál ako posledný prihlásený písomne do rozpravy, potom bude priestor a možnosť prihlásiť sa ústne.
Š. Rusnák, poslanec: (2002-02-12):
J. Migaš, predseda NR SR: Prezentujme sa a hlasujme o návrhu, ktorý predniesol pán poslanec Rusnák, aby sme uvedený zákon prerokovali v druhom čítaní. Hlasujeme. (Hlasovanie.) Prítomných je 101 poslancov, za 63, proti 5, zdržalo sa 27, nehlasovalo 6. Konštatujem, že Národná rada sa uzniesla, že tento návrh zákona prerokuje v druhom čítaní. Druhé hlasovanie.
Panáček, Milan, poslanec NR SR (2015-09-23):
Vážený pán predseda, v rozprave som vystúpil ja, podal som jeden pozmeňujúci a doplňujúci návrh a dnes vystúpili dvaja páni poslanci a poslanec Madej podal tiež jeden pozmeňujúci návrh. Pán predseda, dajte, prosím, hlasovať o pozmeňujúcich a doplňujúcich návrhoch zo spoločnej správy o bodoch 1 až 45 spoločne s odporúčaním gestorského výboru schváliť.
Valášek, Tomáš, poslanec NR SR (2022-10-04):
... pre stovky párov na Slovensku. Ospravedlňujem sa. Pre stovky párov na Slovensku je to vážna životná situácia, ktorú môže ignorovať človek, ktorý je len krutý a chladnokrvný. Veľmi krátko ešte k pánu poslancovi Dostálovi. Samozrejme, pridám sa ja takisto s pochvalou pre ten návrh zákona, ktorý prichádza z vašej dielne, hoci je menej ambiciózny, vaše slová, nie moje, bude, samozrejme, mať moju podporu, pretože akékoľvek zlepšenie situácie, či párov rovnakého pohlavia, či párov odlišného pohlavia, ktoré si jednoducho prajú mať iný inštitút, je v tejto krajine vítaný, a len dodám, keďže už nie ste viazaní pravidlami koaličnej zmluvy, tak možno je to, aj vám to rozväzuje ruky aj naviac ambicióznejšie návrhy a teším sa na diskusiu o vašom návrhu zákona. Vďaka.
Danko, Andrej, predseda NR SR (2018-12-07):
Prosím, prezentujme sa a hlasujme. (Hlasovanie.) Prítomných 135 poslancov, za 102, proti 11, zdržalo sa 22. Konštatujem, že sme uvedený návrh schválili.
Paška, Pavol, predseda NR SR (2013-02-06):
Pekný deň, dámy a páni, budeme hlasovať. Ešte predtým pán poslanec Fecko.
Blanár, Juraj, podpredseda NR SR (2020-12-10):
Posledný s faktickou poznámkou – pán poslanec Saloň, nech sa páči.
Hrnčiar, Andrej, podpredseda NR SR (2017-11-30):
Pán poslanec Pčolinský.
Kollár, Boris, predseda NR SR (2021-10-26):
Ďakujem. Na predrečníka evidujem päť faktických poznámok. S prvou vystúpi pán poslanec Mazurek. Nech sa páči, máte slovo.
Laurenčík, Milan, podpredseda NR SR (2021-07-01):
Poslednú faktickú poznámku má pán poslanec Vladimír Faič.
B. Bugár, podpredseda NR SR: (2003-04-24):
R. Vavrík, poslanec: Ja by som chcel poprosiť pána kolegu Pašku v tej pasáži, kde spomínal odpočúvacie kauzy pána Badžgoňa s ďalšími ľuďmi, chcem len upozorniť, že tieto kauzy neboli preukázané a zatiaľ nikdy nebolo dokázané, že išlo o odpočúvanie. To sú tzv. kauzy. Existujú len prepisy, žiadne pásky, žiadne nahrávky. Nehlásia sa k nim ani tajné služby, ani Policajný zbor a zatiaľ Úrad vyšetrovania preveruje tieto domnelé nahrávky a zatiaľ ich nemožno klasifikovať, že existujú. Ďakujem pekne.
Puci, Róbert, poslanec NR SR (2017-03-23):
Ďakujem pekne. V rozprave nevystúpil žiaden poslanec, nebol podaný žiadny pozmeňujúci návrh. Preto, pán predsedajúci, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, podpredseda NR SR: (2002-06-19):
(Hlasovanie.) Prítomných je 122 poslancov, za 113, zdržali sa 7, nehlasovali 2. Návrh sme schválili. Teraz poprosím pána poslanca Šťastného, ktorý bol poverený ako spravodajca k vládnemu návrhu zákona o veterinárnej starostlivosti a o zmene a doplnení niektorých zákonov , ktorý prerokúvame ako tlač 1445, aby uvádzal jednotlivé návrhy na hlasovanie . Pán poslanec, máte slovo. P. Šťastný, poslanec: Vážený pán predsedajúci, vážené kolegyne, kolegovia. V rozprave vystúpil jeden poslanec a podal jeden pozmeňujúci návrh. Odporúčali sme vzhľadom na to, že v pozmeňujúcom návrhu bol návrh, aby bol vyňatý jeden bod spoločnej správy na samostatné hlasovanie, odporúčam, aby ste dali hlasovať nasledovne. O bodoch 1 až 26, 28 až 65 spoločne s odporúčaním gestorského výboru schváliť ich.
Jurinová, Erika, podpredsedníčka NR SR (2014-06-03):
Ďakujem, pán poslanec. Na vaše vystúpenia chce reagovať šesť poslancov. Uzatváram možnosť prihlásiť sa faktickou poznámkou. Nech sa páči, pán poslanec Brocka.
Dubačová, Viera, poslankyňa NR SR (2018-02-07):
Dobre, hlasovanie č. 135 som sa zdržala. Ďakujem.
Šebová, Zuzana, poslankyňa NR SR (2017-10-10):
Ja by som chcela ku kolegyni Grausovej toľko, čo hovorila o tých VÚC-kach a zabezpečení. Nám asi tam chýba vec taká, že tam nie je nejaká sankcia, pokiaľ ten subjekt, ktorý vyhrá súťaž a stane sa organizátorom, tak takúto službu nezabezpečí, tak neviem, aspoň sme sa tam nedočítali o nejakých sankciách, ktoré mu hrozia, okrem nejaké zníženie platieb a tak ďalej. To ale nie je sankcia pre mňa, lebo... Ďalšia vec, ktorá mne tam chýba, je, čo s obhliadkou mŕtvych po 23. hodine? Kto bude toto vykonávať? Lebo už dnes je to problém, že vieme, že častokrát čakajú ľudia na obhliadku možno aj 10-12 hodín. A potom ešte jedna vec, ktorá ma tam zaujala, je, prečo sú oslobodené iba maloleté deti, ak o to poskytnutie tej zdravotnej starostlivosti požiada zariadenie, v ktorom je dieťa umiestnené na základe rozhodnutia súdu, alebo teda orgánu sociálnoprávnej ochrany detí? Takže to sú také... Ja si myslím, že trošku viac času asi by sme potrebovali ešte k tomuto zákonu a zaznelo, že sa bude otvárať znovu na ďalšej schôdzi, že sa bude dopĺňať, tak neviem. Asi toľko k tomu. Ďakujem.
Vetrák, Milan, poslanec NR SR (2023-06-27):
Ďakujem za slovo. Ako som už v úvodnom slove naznačil, snažíme sa, aby štát mohol fungovať čo najlepšie aj pri vláde s obmedzenými právomocami. A k tomu, aby štát mohol fungovať dobre, slúžia aj prostriedky plánu obnovy a odolnosti a už prvýkrát keď, teda bola vláda s obmedzenými právomocami, tak vznikali pochybnosti, či je možné, aby mohla implementovať plán obnovy alebo nie v zmysle platnej Ústavy Slovenskej republiky. Aby sme odstránili pochybnosti a uviedli to úplne jednoznačne, tak v tomto pozmeňujúcom návrhu aj hovoríme, že vláda má priamo právo implementovať programy plánu obnovy a všetko, čo s tým súvisí, čím sa vlastne napĺňa aj ustanovenie ústavy, ktoré hovorí, že aj vláda s obmedzenými právomocami môže robiť to, čo ustanoví zákon. Tie ostatné veci sú tiež na prospech Slovenska, pretože sa tam spresňujú ustanovenia, ktoré sa týkajú auditu, finančnej kontroly, ktoré sa týkajú vlastne nejakým spôsobom sankcií v prípade porušenia zákona alebo dopustenia sa určitých nezrovnalostí, najmä finančných nezrovnalostí a myslím si, že takýto rozširujúci návrh je teda jednak možný. Ja potom ešte keď vystúpim v rozprave, určite by som chcel aj pána predsedajúceho požiadať, že ešte by som rád vystúpil v rozprave ako predkladateľ, tak ja potom aj chcem vyjadriť sa k tomu samotnému návrhu z pohľadu rokovacieho poriadku.